text: কুমারগঞ্জে গৃহবধূকে খুনের অভিযোগ | Uttarbanga Sambad | Latest Bengali News | বাংলা সংবাদ, বাংলা খবর | Live Breaking News North Bengal | COVID-19 Latest Report From Northbengal West Bengal India
  Home উত্তরবঙ্গ কুমারগঞ্জে গৃহবধূকে খুনের অভিযোগ
  কুমারগঞ্জে গৃহবধূকে খুনের অভিযোগ
  বালুরঘাট, ৭ অগাস্টঃ এক গৃহবধূকে খুনের অভিযোগ উঠল স্বামী সহ শ্বশুরবাড়ির বিরুদ্ধে। ঘটনাটি দক্ষিণ দিনাজপুরের কুমারগঞ্জ এলাকার। মৃত গৃহবধূর নাম মৌমেনা বিবি (২৪)। বুধবার মৌমেনার ঝুলন্ত দেহ উদ্ধার হয়। দেহটি উদ্ধার করে ময়নাতদন্তের জন্য বালুরঘাট জেলা হাসপাতাল মর্গে পাঠিয়েছে পুলিশ।
  বছর ছয়েক আগে আলম সরকারের (৩৫) সঙ্গে বিয়ে হয় মৌমেনার। তাঁদের পাঁচ বছরের একটি পুত্র সন্তান রয়েছে। মৃতার বাপের বাড়ির অভিযোগ, মৌমেনাকে শ্বাসরোধ করে খুন করার পর ঝুলিয়ে দেওয়া হয়েছে। ঘটনায় স্বামী সহ তিন জনের বিরুদ্ধে কুমারগঞ্জ থানায় লিখিত অভিযোগ দায়ের করা হয়েছে। পুলিশ অভিযুক্তদের আটক করেছে। গোটা ঘটনাটি খতিয়ে দেখছে পুলিশ।